CELEX: 32014R0848
Language: sk
Date: 2014-08-04 00:00:00
Title: Vykonávacie nariadenie Komisie (EÚ) č. 848/2014 zo 4. augusta 2014 o povolení L-valínu produkovaného Corynebacterium glutamicum ako kŕmnej doplnkovej látky pre všetky druhy zvierat a o zmene nariadenia (ES) č. 403/2009, pokiaľ ide o označovanie kŕmnej doplnkovej látky L-valín  Text s významom pre EHP

5.8.2014   
            
            
               SK
            
            
               Úradný vestník Európskej únie
            
            
               L 232/13
            
         VYKONÁVACIE NARIADENIE KOMISIE (EÚ) č. 848/2014
   zo 4. augusta 2014
   o povolení L-valínu produkovaného Corynebacterium glutamicum ako kŕmnej doplnkovej látky pre všetky druhy zvierat a o zmene nariadenia (ES) č. 403/2009, pokiaľ ide o označovanie kŕmnej doplnkovej látky L-valín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2 a článok 13 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania alebo zmeny takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie L-valínu. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia L-valínu produkovaného Corynebacterium glutamicum (KCCM 80058) ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživné doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku z 8. októbra 2013 (2) k záveru, že L-valín produkovaný Corynebacterium glutamicum (KCCM 80058) nemá za navrhovaných podmienok použitia nežiaduci účinok na zdravie zvierat, ľudské zdravie ani životné prostredie a že sa z hľadiska výživy zvierat považuje za efektívny zdroj esenciálnej aminokyseliny L-valín. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
            
         
               (5)
            
            
               Z posúdenia uvedenej látky vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej látky by sa preto malo povoliť podľa prílohy k tomuto nariadeniu.
            
         
               (6)
            
            
               Nariadením Komisie (ES) č. 403/2009 (3) sa povolil L-valín produkovaný Escherichia coli. Je potrebné, aby sa v záujme zabezpečenia rozlišovania doplnkových látok vo finálnom krmive uvádzalo ich identifikačné číslo na kŕmnych surovinách a kŕmnych zmesiach spolu s ich názvom a pridaným množstvom.
            
         
               (7)
            
            
               Nariadenie (ES) č. 403/2009 by sa preto malo zodpovedajúcim spôsobom zmeniť. Keďže zmeny podmienok povolenia nesúvisia s bezpečnostnými dôvodmi, je vhodné stanoviť prechodné obdobie, počas ktorého sa môžu spotrebovať existujúce zásoby.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Povolenie
   Látka špecifikovaná v prílohe, ktorá patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Zmena nariadenia (ES) č. 403/2009
   V deviatom stĺpci prílohy k nariadeniu (ES) č. 403/2009 sa dopĺňa nasledujúci odsek:
   „Ak sa na označení kŕmnych surovín a kŕmnych zmesí uvádza dobrovoľné vyhlásenie o doplnkovej látke, musí obsahovať tieto údaje:
   
               —
            
            
               názov a identifikačné číslo doplnkovej látky,
            
         
               —
            
            
               množstvo pridanej doplnkovej látky.“
            
         Článok 3
   Prechodné opatrenia
   Kŕmne suroviny a kŕmne zmesi uvedené v článku 2, ktoré sú vyrobené a označené pred 25. februárom 2015 v súlade s pravidlami platnými pred 25. augustom 2014, sa môžu uvádzať na trh a používať až do vyčerpania existujúcich zásob. Pokiaľ ide o krmivo určené pre spoločenské zvieratá, lehota na výrobu a označovanie uvedená v prvej vete sa skončí 25. augusta 2016.
   Článok 4
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. augusta 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Vestník EFSA (EFSA Journal) (2013) 11(10):3429.
   
      (3)  Nariadenie Komisie (ES) č. 403/2009 zo 14. mája 2009 o povolení prípravku L-valín ako kŕmnej doplnkovej látky (Ú. v. EÚ L 120, 15.5.2009, s. 3).
   
      PRÍLOHA
      
                  Identifikačné číslo doplnkovej látky
               
               
                  Názov/meno držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg/kg kompletného krmiva s obsahom vlhkosti 12 %
               
            
                  
                     Kategória výživných doplnkových látok. Funkčná skupina: aminokyseliny, ich soli a analógy.
                  
               
            
                  3c370
               
               
                  —
               
               
                  L-valín
               
               
                  
                     Zloženie doplnkovej látky
                  
                  L-valín najmenej 98 % (v sušine)
                  
                     Charakteristika účinnej látky
                  
                  L-valín [kyselina (2S)-2-amino-3-metylbutánová] produkovaný Corynebacterium glutamicum (KCCM 80058)
                  Chemický vzorec: C5H11NO2
                  
                  Číslo CAS: 72-18-4
                  
                     Analytická metóda
                      (1)
                  
                  Na stanovenie L-valínu v kŕmnej doplnkovej látke: Monografia v rámci Kódexu chemických látok v potravinách (Food Chemical Codex) týkajúca sa L-valínu.
                  Na stanovenie valínu v premixoch, kŕmnych zmesiach a kŕmnych surovinách: ionexová chromatografia s pokolónovou derivatizáciou a spektrofotometrickou detekciou (HPLC/VIS) – nariadenie Komisie (ES) č. 152/2009 (Ú. v. EÚ L 54, 26.2.2009, s. 1).
               
               
                  všetky druhy
               
               
                  —
               
               
                   
               
               
                   
               
               
                  
                              1.
                           
                           
                              Vyhlásenia na označení doplnkovej látky:
                              
                                          —
                                       
                                       
                                          obsah vlhkosti.
                                       
                                    
                        
                              2.
                           
                           
                              Ak sa na označení kŕmnych surovín a kŕmnych zmesí uvádza dobrovoľné vyhlásenie o doplnkovej látke, musí obsahovať tieto údaje:
                              
                                          —
                                       
                                       
                                          názov a identifikačné číslo doplnkovej látky,
                                       
                                    
                                          —
                                       
                                       
                                          množstvo pridanej doplnkovej látky.
                                       
                                    
                        
               
                  25. augusta 2024
               
            
         (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.